Mazurek, Milan, poslanec NR SR (2021-07-23):
Vážené dámy, vážení páni, vážený pán minister zdravotníctva, pre mňa doktor Mengele, dovoľte mi vystúpiť k tomuto vášmu odpornému a zvrátenému návrhu zákona. Budem hovoriť so všetkou vážnosťou, ale začnem netradične. Chcem totiž adresovať jeden odkaz jednému tu sediacemu poslancovi, ktorý má nielen nečisté svedomie, ale je aj totálny duševný mrzák. A to je pán poslanec Šefčík, ktorý sa nehanbil všetkých protestujúcich ľudí, ktorí sa dnes postavili za svoju slobodu, nazvať akýmisi dezolátmi. Pán Šefčík, vy ste dezolát! Ste chudák a tu beriete obrovský plat a ľudia, ktorí si vzali voľno v práci, aby prišli bojovať za svoju slobodu, sú pre vás akási lúza, akísi dezoláti. Hanbite sa! Hanbite sa, že si toto vôbec dovoľujete ako poslanec, naozaj, môžete sa ísť o tom rozprávať s vašou kolegyňou, čo nosí kvety k odpadkovým košom a kúpe sa po tatranských jazerách. To je vaša úroveň, OĽANO! Neskutočne ma to naštvalo, lebo čítať od niekoho, kto si tu pohodlne sedí a hlasuje si tu gombíkmi, za to, aby odoberal ľudské práva ľuďom, a ešte im bude nadávať, tak to už je fakt silná káva! To je fakt silná káva! A to sa týka všetkých tých, ktorí si povedali, že z ľudí budú robiť akýchsi menejcenných občanov, akýchsi otrokov. Len preto, že vy si myslíte, že máte patent na rozum. Len preto, že vy si myslíte, že máte patent na pravdu. Ale pravda je niekde iná. Niekde inde. Aj tí nacisti, aj tí komunisti, aj všetky iné totalitné režimy si mysleli, že majú patent na pravdu. A história dnes ukázala, kde bola pravda, a že ich odsúdila rovnako, ako odsúdi vás za to, čo ste tu predložili. Za to, čo ste tu predložili, že podľa vás by nezaočkované osoby nemali mať právo navštíviť nejaké verejné podujatia alebo spoločenské prevádzky, že nezaočkované osoby len preto, že si do seba nechcú nechať niečo pichnúť, to znamená, že sa chcú o svojom ústavnom práve, o práve na ochranu telesnej integrity rozhodnúť sami za seba podľa svojho vedomia a svedomia, že títo ľudia by sa mali stať menejcennými, na ktorých by sa zákony a ľudské práva nevzťahovali len preto, že vy ste presvedčení o tom, že to takto má byť. Takto boli aj v minulosti presvedčení rôzne totalitné režimy a rôzni zvrátení predstavitelia, ako spomínaný Mengele, ktorí si povedali, že tamtí nebudú mať ľudské práva ako iní, a je úplne jedno, čím definovali tú skupinu, ktorú oberali o ľudské práva, či sa jednalo o krv, o politický názor alebo teraz o to, či si do svojho tela pichli nejakú chemickú látku. Nie je účelom hodnotiť nejaké očkovanie. Je účelom hodnotiť fakty a fakty hovoria jasne, že výrobcovia týchto vakcín za ne odmietli prevziať zodpovednosť. Do zmlúv si zakotvili s každým jedným štátom aj s Európskou úniou, keď tie vakcíny predávali, a zarábajú na tom desiatky miliárd eur, že odmietajú prevziať zodpovednosť za ich možné negatívne účinky. A viete prečo? Lebo nevedia, či v dlhodobom horizonte nejaké neprídu, pretože takéto účinky môžu vyvrátiť len dlhodobé štúdie, ktoré nemohli prebehnúť. A z tohto dôvodu je predsa logickým záverom, že každý jeden obyvateľ Slovenskej republiky si môže sám povedať, či sa nechá, alebo nenechá zaočkovať. Ak výrobca neberie zodpovednosť za nejaký produkt, je predsa slobodnou voľbou človeka, či si od neho taký produkt nechá kúpiť, alebo do svojho tela aplikovať. Ale vy sa tu hráte na bohov, na tých, ktorí povedia, ty si bioteroristická hrozba, lebo si to do seba pichnúť nechceš nechať. Hovoríte: Počúvajte vedcov! A čo tí vedci z tých spoločností, ktoré to vyrábali? Čo tí vedci, ktorí povedali, že za to nebudú ručiť? Minister zdravotníctva povedal na tlačovej konferencii, že vakcíny sú bezpečné, že vakcíny sú bezpečné. Ale on vám klamal, pretože on nemôže vedieť, či sú bezpečné. Spoluautor technológie mRNA povedal v rozhovore v americkej televízii, mainstreamovej, že on nevie, aké dlhotrvajúce negatívne účinky to bude mať, pretože tá technológia je nová a nikdy použitá nebola, ale minister zdravotníctva vie, aké budú mať, a vy chcete, aby ľudia toto zobrali na seba a určili, že si musia tieto veci pichnúť, lebo vy ste povedali, že to musia urobiť, a ešte sa nehanbíte to tu priniesť v zákone a nadávate tým, ktorí si to nechcú nechať dať, že sú dezoláti, primitívi, že tu protestujú, ako tento tu ďalší primitív Žiak povie, že to sú kolotočári, len preto, že na základe všetkých týchto skutočností si to ľudia nechcú nechať do seba pichnúť, preto ich budete robiť menejcennými občanmi? Poslanci SaS, Kazda a Dostál tu vystúpia a povedia, že by pravdepodobne takíto ľudia podľa ich vlastných slov, ich vlastných úvah mali platiť za svoje zdravotné služby, za náklady spojené s ich liečbou sami? Sami? (Reakcia z pléna.) Pán Kazda, vy sa neviete ani počúvať, pretože vy ste jednoduchý človek, pre vás sú citrusy základná potravina. (Zaznievanie gongu.) Vy ste tu hovorili o svojej úvahe, že pre vás je takýto nápad ideálny a dobrý, ale je nezrealizovateľný. (Výkriky z pléna. Prerušenie vystúpenia predsedajúcim.)